b'\n_START_ARTICLE_\nKadettforeningen av 1898 Valkyrien\n_START_PARAGRAPH_\nSj\xc3\xb8kadettforeningen av 1898 Valkyrien er Sj\xc3\xb8krigsskolens kadettforening. Valkyrien ble i 1898 grunnlagt av Christoffer B. Meyer, og har siden den tid fungert som forening med hensikt p\xc3\xa5 \xc3\xa5 ivareta kadetters ve og vel._NEWLINE_Valkyrien er en selvstendig forening som er laget av kadetter, for kadetter, hvis virke strekker seg utover det akademiske. Foreningen har som m\xc3\xa5l \xc3\xa5 samle Sj\xc3\xb8krigsskolens kadetter, ta vare p\xc3\xa5 tradisjoner og opprettholde hum\xc3\xb8r og engasjement. Ulike arrangementer arrangeres, der det mest sentrale er den \xc3\xa5rlig festmiddagen p\xc3\xa5 stiftelsesdagen. Foreningen har egen bar, med navnet Valhall._NEWLINE_Foreningen er organisert med et styre, ledet av presidenten. \xc3\x98vrige styremedlemmer er visepresident, sekret\xc3\xa6r, PR-sjef, leder VIL, messeformann og \xc3\xb8konomiansvarlig. Styret velges ved generalforsamlingen i februar hvert \xc3\xa5r. Ordenskanselliet er et organ innenfor foreningen som s\xc3\xb8rger for at lover og tradisjoner opprettholdes i henhold til de maler og paragrafer som er fastsatt._NEWLINE_Mottoet er "EX UNITATE VIRES", Fra fellesskap kommer vekst\n_START_SECTION_\nValkyrienringen\n_START_PARAGRAPH_\nAlle Valkyriens medlemmer mottar Valkyrieringen (ogs\xc3\xa5 kalt Sj\xc3\xb8krigsskoleringen) etter fullf\xc3\xb8rt utdanning. Valkyrienringen er st\xc3\xb8pt i gull og er preget av Valkyriens logo, en gyllen stjerne p\xc3\xa5 sort bunn. Ringen deles ut under en formell ringseremoni med Valkyrien og Ordenskanselliet tilstede.'